Improoperatørene

Improoperatørene er en selvstendig improvisasjongruppe som ble opprettet i Trondheim i 1999.Om Improoperatørene  Siden den gang har Improoperatørene jobbet for å utvikle det spontane teateruttrykket og vært med på å utvikle improvisasjonsteateret i Norge, med hovedvekt i Trondheim, med nye treningsmetoder og forestillingsformater. Improoperatørene har flere ganger deltatt under NM i Teatersport som avholdes årlig under Teaterdagene, senest i 2016 der gruppen kom på 4.-plass. De arrangerer årlig Midtnorsk Mesterskap i teatersport som er det regionale uttaket til NM i teatersport for MidtNorge (Nord- og Sør-Trøndelag, Møre og Romsdal).

Improoperatørene er en del av et konsept ved navnet Supertorsdag som foregår på Antikvariatet på Bakklandet. Her spilles det improteater hver torsdag, og Improoperatørene opptrer ca annenhver torsdag. I tillegg spiller Improoperatørene forestillinger på blant annet Studentersamfundet i Trondhjem, kulturhuset ISAK, og Teaterhuset Avant Garden. Tidligere har Improoperatørene også spilt forestillinger på Trøndelag Teater, samt avholdt "Impro Grand Prix" 2012 og 2013 på Rockheim.Impro Grand Prix  I 2014 hadde Improoperatørene norgespremiere på forestillingen "How We First Met", som ble utviklet av Jill Bourque fra San Francisco, og som ble spilt under tittelen "Slik Møttes Vi" på Rockheim.

Improoperatørene leier årlig inn internasjonalt anerkjente kursholdere til Trondheim for å holde kurs. Tidligere kursholdere har blant annet vært Keith Johnstone, Shawn Kinley, og Patti Stiles. I tillegg til dette så holder Improoperatørene hvert år opptak for nye medlemmer, slik at stadig flere får prøve seg innenfor improvisasjon og at impromiljøet i Trondheim vokser.

Norgespremierer
Improoperatørene har hatt norgespremiere på følgende format:
 Micetro Impro, 2000
 GorillaTeater, 2002Nytt i Norge – Gorillateater
 XL-Impro, 2005Improoperatørene XL-Impro på Avant Garden
 Life Game, 2005
 Harold, 2006Harold- Improvisert langformteater med Improoperatørene
 Bakenfor Blånende Blåner, 2009Bakenfor Blånende Blåner, Impro for barn i Trondheim
 Impro Grand Prix, 2012Impro Grand Prix - Improteaterets svar på Melodi Grand Prix
 Slik Møttes Vi, 2014

Referanser

Eksterne lenker
 Improoperatørenes hjemmeside
 Norsk Amatørteaterforbund, arrangør av NM i Teatersport

Kategori:Improvisasjonsteater
Kategori:Kultur i Trondheim